Hvad er en Flue?
En flue er en kunstig form for agn. Denne kunstige form for agn fås i to udgaver - vådflue og tørflue - og dens formål er at simulere en flue, nymfe eller et insekt. Fluen er en enkeltkrog med påbundne materialer, der gør, at krogen kommer til at ligne en flue. Der benyttes som regel hår, fjer, tråd og skum til formålet. 

I Put & Take-søer er det muligt at fange langt de fleste slags fisk på flue. Netop fluefiskeri kan også være meget effektivt, når det drejer sig om fangst af regnbueørreder. Til fluefiskeri er det fordelagtigt at anvende en fluestang.